
Lugupeetud pakkuja!

Kutsume Teid esitama pakkumust avatud menetlusega riigihanke „Narva linna bussijaama rekonstrueerimise projekti koostamine“ menetluses. Hankemenetlus viiakse läbi e-menetlusena kooskõlas riigihangete seaduse ja teiste Eesti Vabariigis kehtivate õigusaktidega. Pakkumuse palume esitada vastavalt käesolevates hankedokumentides esitatud tingimustele.
1. ÜLDANDMED 
1.1 Riigihanke nimi: Narva linna bussijaama rekonstrueerimise projekti koostamine
1.2 Hankija: Narva Linna Arenduse ja Ökonoomika Amet, registrikood 75029524, Peetri plats 3-5, 20308 Narva
1.3 Hankemenetluse eest vastutav isik: Georgi Ignatov, direktor
1.4 Hankelepingu eeldatav maksumus: 41 700 EUR (ilma käibemaksuta)
2. RIIGIHANKE ESE
2.1 Riigihanke esemeks on Narva linna bussijaama rekonstrueerimise ja raudtee ja bussiliikluse ühendamiseks katusega perrooni ehitamise projekti koostamine Eesti Vabariigi õigusaktides ning käesolevates hankedokumentides toodud mahus ja tingimustel.
2.2 Hankemenetluse eesmärgiks on hankelepingu sõlmimine. 
2.3 Pakkuja peab tagama teenuse osutamiseks vajaliku tööjõu olemasolu. 

3. TEHNILINE KIRJELDUS

3.1 Hanke tehniline kirjeldus on esitatud hankedokumentide Lisas 1. 

4. RIIGIHANKE TÄHTPÄEVAD

4.1 Pakkumuste esitamise tähtpäev: ....01.2015 kell . 

4.2 Lepingu täitmise tähtaeg: 4 kuud alates lepingu sõlmimisest.
5. PAKKUMUSE ESITAMINE

5.1 Hankija ei vastuta pakkumuse esitamisel esineda võivate elektrooniliste süsteemide tõrgete eest.  

5.2 Pakkumuse vormistamisel järgib pakkuja e-riigihangete keskkonnas kättesaadavaid nõudeid dokumentidele ja nende vormidele. 

5.3 Pakkuja allkirjastab pakkumuse e-riigihangete keskkonnas tervikuna digitaalselt. Kui pakkuja peab esitama teiste isikute poolt allkirjastatud originaaldokumente, peavad need olema vastavate isikute poolt ükshaaval allkirjastatud. Kui nimetatud teistel isikutel puudub dokumentide digiallkirjastamise võimalus, võib pakkuja e-riigihangete keskkonnas esitada paberkandjal allkirjastatud dokumentide koopiad ning saata originaalallkirjaga dokumendid tähitult hankija asukohta hiljemalt pakkumuste esitamise tähtpäevaks. 

5.4 Pakkumus on konfidentsiaalne. Pakkumuses sisalduvat teavet võib avalikustada riigihangete seaduses sätestatud juhtudel ja ulatuses ning teave võib kuuluda avaldamisele hanke läbiviimise üle kontrolli teostavatele üksustele. 

6. SELGITUSTE SAAMISE KORD

6.1 Pakkujal on õigus saada selgitusi ja lisateavet riigihanke dokumentide kohta. Selgitusi ja/või lisateavet võib küsida kirjalikult Riigihangete Registri kaudu.  

6.2 Hankija vastused koos küsimustega edastatakse pakkujale kirjalikult 3 tööpäeva jooksul sellekohase taotluse saamisest arvates Riigihangete Registri kaudu.  

6.3 Hankija võib nõuda pakkujalt kvalifikatsiooni tõendamiseks esitatud dokumentide sisu selgitamist või selgitamist võimaldavate andmete või dokumentide esitamist või pakkumuses esitatud teabe põhjendatud selgitamist, piiritlemist või täpsustamist. Nõudmine ja selgitused peavad olema vormistatud kirjalikult ja pakkuja on kohustatud nimetatu esitama kirjalikult 3 tööpäeva jooksul vastava nõude saamisest arvates Riigihangete Registri kaudu.

6.4 Hankija võib nõuda pakkujalt asjakohast selgitust, kui ta leiab, et pakkumuse maksumus on lepingu eeldatava maksumusega võrreldes põhjendamatult madal. Nõudmine ja selgitused peavad olema vormistatud kirjalikult. Pakkuja on kohustatud selgituse esitama 5 tööpäeva jooksul vastava nõude saamisest arvates.
7. PAKKUMUSTE VASTAVAKS TUNNISTAMINE VÕI TAGASILÜKKAMINE 

7.1 Hankija hindab kvalifitseeritud pakkujate pakkumuste vastavust hanke tingimustele.

7.2 Hankijal on õigus riigihangete seaduse § 49 sätestatud juhtudel tagasi lükata kõik pakkumused. 
8. PAKKUMUSTE HINDAMINE
8.1 Hankija hindab kvalifitseeritud pakkujate esitatud vastavaks tunnistatud pakkumusi. 

8.2 Eduka pakkumuse valiku aluseks on madalaim hind.

8.3 Hankija tunnistab kirjaliku otsusega edukaks madalaima hinnaga pakkumuse. Otsusest teavitab hankija kõiki sel hetkel hankemenetluses osalevaid pakkujaid 3 tööpäeva jooksul alates otsuse tegemisest. 
9. HANKELEPINGU TINGIMUSED

9.1 Hankelepingu projekt on esitatud Lisas 2. 
10. LISAD

Lisa 1. Hanke tehniline kirjeldus (2 lehel)
Lisa 2. Hankelepingu projekt (4 lehel)

Lisa 3. Vorm 1 - Riigihanke „Narva linna bussijaama rekonstrueerimise projekti koostamine“ kinnituse vorm pakkuja hankemenetlusest kõrvaldamise aluste puudumise kohta (1 lehel)
Lisa 4. Vorm 2 – Riigihanke „Narva linna bussijaama rekonstrueerimise projekti koostamine“ pakkuja esindaja volikiri (1 lehel)
Lisa 5. Vorm 3 – Riigihanke „Narva linna bussijaama rekonstrueerimise projekti koostamine“ pakkuja netokäive aastatel 2011-2013 (1 lehel)
Lisa 6. Vorm 4 – Riigihanke „Narva linna bussijaama rekonstrueerimise projekti koostamine“ pakkuja poolt teostatud sarnaste tööde nimekiri (1 lehel)
Lisa 7. Vorm 5 – Riigihanke „Narva linna bussijaama rekonstrueerimise projekti koostamine“ vastutava spetsialisti CV (1 lehel)
Lisa 8. Vorm 6 – Riigihanke „Narva linna bussijaama rekonstrueerimise projekti koostamine“ eriosade spetsialistide andmed (1 lehel)
Lisa 9. Vorm 7 – Riigihanke „Narva linna bussijaama rekonstrueerimise projekti koostamine“ pakkuja kvalifikatsiooni tõendamiseks kasutatavate teiste isikute hankelepingu täitmisel osalemise kinnituse vorm (1 lehel)
Lisa 10. Vorm 8 – Riigihankes „Narva linna bussijaama rekonstrueerimise projekti koostamine“ osalemise taotluse vorm (1 lehel)
Lisa 11. Vorm 9 – Riigihanke „Narva linna bussijaama rekonstrueerimise projekti koostamine“ pakkuja kinnituse vorm ühispakkujate solidaarse vastutuse kohta (1 lehel)
Lisa 12. Vorm 10 – Riigihanke „Narva linna bussijaama rekonstrueerimise projekti koostamine“ pakkumuse maksumuse esildis (1 lehel)
Lisa 13. Eeldatav asendiplaani skeem 
Lisa 14. Narva Linnavalitsuse korraldus 27.08.2014 nr 948-k „Projekteerimistingimuste kinnitamine“

Lisa 15. Narva Linnavalitsuse korraldus 27.05.2013 nr 494-k „Narva linna välisvalgustus“

Lisa 16. Narva linna bussi- ja raudteejaama arenduse tasuvus- ja teostatavus analüüs
Lisa 1 - RIIGIHANKE „NARVA LINNA BUSSIJAAMA REKONSTRUEERIMISE PROJEKTI KOOSTAMINE“ TEHNILINE KIRJELDUS
Hankija nimi:

Narva Linna Arenduse ja Ökonoomika Amet

Riigihanke nimetus:
Narva linna bussijaama rekonstrueerimise projekti koostamine

Taustinformatsioon:

Narva linn asub ida-lääne vaheliste kaubateede keskel. Narva on Eesti suuruselt kolmas linn, milles on ligi 57 650 elanikku. Narvat läbib Euroopa tähtsusega automagistraal (E20) ja Tallinn-Peterburgi raudtee, mida mööda veetakse põhiline osa Eesti eksport- ja importkaupadest. Linnas on raudtee- ja autobussijaam ning lahtised ja kinnised tollilaod, töötab Euroopa normidele ja standarditele vastav veoautode tolliterminal. Linnast viie kilomeetri kaugusel asub lennuväli, mis on võimeline vastu võtma väikelennukeid ja koptereid. Lähimad suured rahvusvahelised lennujaamad asuvad Tallinnas (212 km) ja Sankt-Peterburgis (150 km). 

Narvast väljuvad mitmed Ida-Viru maakonnaliinid ja kaugliinid. Linnasiseses liikumises kaug- ja maakonnaliine ei kasutata. Samuti läbivad Narva linna mitmed rahvusvahelised bussiliinid. Linnasisest liiklust korraldatakse ühistranspordi abil.

Kord päevas väljub ja saabub AS Edelaraudtee reisirong Narva-Tallinn ja Tallinn-Narva suunal. Lisaks Edelaraudtee poolt teenindatavale riigisisesele reisirongiliiklusele läbivad Narvat ka GO Gruppi kuuluva GO Rail rahvusvahelised rongiliinid Tallinn – Moskva - Tallinn.

Käesoleval ajal asuvad bussi- ja raudteejaamad erinevates hoonetes. Bussijaama funktsiooni täidab soojaku mõõtmetes rajatis. Teeninduse kvaliteeti aitab parandada bussijaama kavandatav kolimine raudteejaama hoonesse, mis on küll märgatavalt suurem, kuid mille reisijateveoga seotud osa on tänaseks täielikult amortiseerunud. Hoone kuulub Eesti Raudteele. Hoones asuvad ka Politsei- ja Piirivalveameti ning Maksu- ja Tolliameti ruumid, mis on korda tehtud. Narva linnal on alates 2009. aastast hoone keskosa ja läänepoolse tiiva kasutusõigus, mida ei ole veel kasutama hakatud.

Alljärgnevalt on välja toodud peamised probleemid.

· Bussi- ja raudteejaama hoonete seisund rikub linna üldist ilmet. 

· Jaamas puuduvad elementaarsed ootevõimalused (WC, pagasiruum, ootesaal).

· Praegused Narva bussi- ja raudteejaamad ei võimalda pakkuda kvaliteetset ühistransporditeenust piirkonna elanikele ega külastajatele.

· Bussiparkla ei vasta vajadustele, puudub katusega perroon.
Töö eesmärk:

Töö eesmärgiks on koostada põhiprojekt bussiparkla rekonstrueerimiseks ja katusega perrooni (edaspidi: katusealuse) ehitamiseks raudtee ja bussiliikluse ühendamiseks. Projekt peab valmima põhiprojekti staadiumis.
Töö kirjeldus:
1. Planeeritav ala pindalaga ca 6600 m2 asub Narvas Kesklinna linnosas. Ala piirneb Raudtee ja Vaksali tänavaga ning sisaldab Jaama platsi.

2. Projekteerimistööde objektiks on  Jaama platsi, sh parkla projekteerimistööd.
3. Projekteerimisele kuuluvad järgmised objektid:

3.1 bussiparkla, sh bussipeatused;
3.2 katusega ooteperroon (katusealune);
3.3 kergliiklusteed; sh ühendused olemasolevate ja planeeritavate kergliiklusteedega;
3.4 taksoparkla;
3.5 Jaama plats; 

3.6 sõidukite parklad, sh töötajate sõidukite parkla;
3.7 jalgrattaparkla;
3.8 optimaalse liikluskeemi väljatöötamine.
4. Kõikidele ülalmainitud objektidele peab olema ette nähtud optimaalne valgustuslahendus vastavalt Narva Linnavalitsuse 27.05.2013 korraldusele nr 494-k (vt Lisa 15).

5. Põhiprojekt koostatakse ja kooskõlastatakse vastavalt Narva Linnavalitsuse 27.08.2014 korraldusega nr 948-k väljastatud projekteerimistingimustes toodud nõuetele (vt Lisa 14).

6. Töövõtja ülesandeks on hankida kõikide kommunikatsioonivaldajate tehnilised tingimused ja kooskõlastada projekt nendega.

7. Töövõtja ülesandeks on teostada kõik vajalikud mõõdistused (geodeetilised, geoloogilised ja vajadusel muud).

8. Põhiprojekti koosseisus esitada ehitustööde mahtude loend koos ehitustööde arvestusliku maksumusega. Põhiprojekti mahus peab olema üheselt määratud kõigi teostatavate tööde maht ning nõutavad kvaliteeditasemed. Hankijal on õigus eeldada, et tööde mahud on arvestatud õigesti ja vastavad joonistes ja spetsifikatsioonides toodud mahtudele.

9. Töövõtja kohustuseks on projekteerimistööde käigus Hankija vajaduste ja soovide väljaselgitamine ja nendega arvestamine. Juhul kui Hankija soovid ei ole otstarbekad või ei vasta kehtivatele seadustele ja normidele, kohustub Töövõtja andma Hankijale professionaalse selgituse ja hinnangu ning võimalusel leidma lahenduse, mis rahuldaks Hankija soove ja ei oleks vastuolus kehtivate normide ja seadustega.

10. Projektdokumentatsioon antakse Hankijale üle põhiprojekti staadiumis neljas (4) identses kooskõlastatud eksemplaris paberkandjal ja kahes eksemplaris digitaalselt DVD plaadil (dwg. failina ja pdf. failina). Üks projekti eksemplar neljast antakse Arhitektuuri- ja Linnaplaneerimise Ametile arhiveerimiseks paberkandjal köidetuna formaadis A4.
11. Töövõtja lähtub projekteerimistöö teostamisel muuhulgas eeldatavast asendiplaani skeemist (vt  Lisa 13).
Muud tingimused:

· Enne töö alustamist arutab Projekteerija Tellijaga läbi kõik punktid, et mõlemad pooled mõistaksid üksteist ühtemoodi.

· Projekteerija esitab Tellijale läbivaatamiseks vähemalt kolm projektlahendust, sh katusega perrooni kohta ja liiklusskeemid. Pärast Tellija poolt sobiva lahenduse väljavalimist ja kooskõlastamist töötatakse välja põhiprojekt.

· Pärast projekti valmimist on projekteerija ülesandeks ehitustööde ajal autorijärelevalve teostamine, tellija nõustamine seoses projektiga tõstatuvates küsimustes ning ilmnevate vigade parandamine.

· Projekti koosseisus esitada originaalkooskõlastused ning vastutavate spetsialistide originaalallkirjad.  Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.

· Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.

LISA 2 – RIIGIHANKE „NARVA LINNA BUSSIJAAMA REKONSTRUEERIMISE PROJEKTI KOOSTAMINE“ HANKELEPINGU PROJEKT
TÖÖVÕTULEPING nr ....

 ...........2015
...., registrikood ..........., ............... (edaspidi "Tellija", "Pool" või koos Töövõtjaga "Pooled"), keda ............... alusel esindab ............, ja
............................, registrikood ................, aadress .................. (edaspidi „Töövõtja“, „Pool“ või koos Tellijaga „Pooled“), keda ............ alusel esindab ..............................., 

sõlmisid lepingu alljärgnevas (edaspidi leping): 
1. ÜLDSÄTTED
1.1 Lepingu objektiks on Narva linna bussijaama rekonstrueerimise projekti koostamine põhiprojekti mahus.

1.2 Lepingu täitmisel järgitakse projekteerimise töövõtulepingute üldtingimusi (PTÜ 2007).

1.3 Lepingu täitmise käigus tagavad Tellija ja Töövõtja oma tegevuse vastavuse kõigile Eesti Vabariigis kehtivatele õigusaktidele ja projekteerimisvaldkonnas kasutatavatele standarditele.

1.4 Lepingu lahutamatud osad on riigihanke „Narva linna bussijaama rekonstrueerimise projekti koostamine“ dokumendid, nende muudatused, hankija lisaselgitused pakkujate päringutele ja Töövõtja poolt hankemenetluses esitatud pakkumus.

2. LEPINGU KEHTIVUS JA TÄITMISE TÄHTAEG
2.1 Leping jõustub mõlema Poole poolt allkirjastamise hetkest.  

2.2 Lepinguga võtab Töövõtja kohustuse koostada hiljemalt 4 kuu jooksul alates käesoleva lepingu sõlmimise päevast Narva linna bussijaama rekonstrueerimise põhiprojekt.  
3. LEPINGU HIND JA MAKSMINE

3.1 Lepingu hind on ....... EUR. Hinnale lisandub käibemaks. 

3.2 Lepingu hind tasutakse põhiprojekti vastuvõtmise-üleandmise akti alusel.
4. POOLTE ÕIGUSED JA KOHUSTUSED

4.1 Töövõtja võtab lepinguga punktis 1.4 nimetatud riigihanke tehnilises kirjelduses esitatud mahus järgnevad kohustused:

4.1.1 eskiisprojekti tähtaegne esitamine Narva Linnavalitsuse Arhitektuuri- ja Linnaplaneerimise Ametile kooskõlastamiseks;
4.1.3 põhiprojekti koostamine ja sellele vajalike kooskõlastuste hankimine;
4.1.4 põhiprojekti (sh seletuskiri/ ehituskirjeldus .doc.formaadis ja joonised .dwg ja .pdf failidena) tähtaegne üleandmine 4 eksemplaris paberkandjal ja 1 eksemplaris salvestatuna CD’le;

4.1.5 projektide kooskõlastamine Tellijaga, vajadusel tehnovõrkude valdajatega ja ametkondadega, mida näeb ette kohalik omavalitsus;
4.1.6 projekteerimistööde käigus Tellija vajaduste ja soovide väljaselgitamine ning nendega arvestamine. Juhul, kui Tellija soovid ei ole otstarbekad või ei vasta kehtivatele seadustele ja normidele, kohustub Töövõtja andma Tellijale professionaalse selgituse ja hinnangu ning võimalusel leidma lahenduse, mis rahuldaks Tellija soove ega oleks vastuolus kehtivate normide ja seadustega. Töövõtja ei ole kohustatud viima sisse selliseid Tellija parandusi, mis lähevad vastuollu kehtivate seaduste ja normidega. Vastutus projektlahenduse vastavuse eest kehtivatele seadustele ja normidele lasub Töövõtjal ning Tellija-poolne ebapädev soov ja/või kooskõlastus ei vabasta Töövõtjat vastutusest. Töövõtjal on kohustus kogu projekteerimistöö teostamisel lähtuda oma erialastest teadmistest ning kehtivast õigusest;

4.1.8 kõikidele projekti osadele kirjaliku kinnituse lisamine, et projekt on koostatud vastavalt projekteerimise lähteülesandele ning kehtivatele normidele ja nõuetele. Kinnitusel peab olema kuupäev, projektijuhi või projekteerija nimi ja allkiri;
4.1.9 ehitusloa taotlemiseks vajalike dokumentide komplekteerimine ja Tellijale üle andmine hiljemalt lepingu täitmise tähtpäeval;
4.1.10 riigihanke dokumentides esitatud tehnilises kirjelduses sätestamata tingimustes ja nõuetes kehtivatest normidest, heast projekteerimise tavast, oma kogemustest ja professionaalsusest juhindumine. Parima tulemuse saavutamiseks peab projekteerija konsulteerima erialaspetsialistidega, kasutades nende kogemusi ja professionaalseid nõuandeid. Töövõtja ei saa tuua ettekäändeks lähteülesande puudulikust, et õigustada projektdokumentatsiooni täielikult või osaliselt lahendamata (puudulikult lahendatud või valesti lahendatud) küsimusi, mis parima tulemuse saavutamiseks ja töövõtja professionaalsusest lähtudes, oleksid pidanud olema lahendatud;
4.1.11 lepingu täitmise perioodil vajadusel projekteerimiskoosolekul osalemine; 
4.1.12 Tellija ehitusaegne nõustamine projektiga seotud küsimustes;
4.1.13 ehitusaegse autorijärelevalve teostamine;

4.1.14 ka tehnilises kirjelduses otseselt kirjeldamata, kuid kirjeldatud eesmärgi saavutamiseks tavapäraselt vajalike tööde ja tegevuste tegemine.
4.2 Töövõtja õigused:

4.2.1 saada Tellijalt töö eest lepingus sätestatud tasu;

4.2.2 kui Tellija ei tasu Töövõtja esitatud arvet õigeaegselt, nõuda viivist 0,1 % võlgnevusest iga tasumisega viivitatud päeva eest kuni kohustuste täitmiseni.

4.2.3 kui Töövõtjale tekib Tellija tegevuse või tegevusetuse tulemusel kahju, nõuda kahju hüvitamist.

4.3 Tellija võtab lepinguga järgnevad kohustused:

4.3.1 tasuda Töövõtja poolt esitatud arved vastuvõtmise-üleandmise akti alusel 30 kalendripäeva jooksul nende esitamisest; 
4.3.2 anda Töövõtjale selgelt sõnastatud lähteülesanne ja võimaldada ligipääs kõigile töö teostamiseks vajalikele olemasolevatele dokumentidele ning projekteeritavale objektile;

4.3.3 teha kogu töö teostamise vältel Töövõtjaga koostööd.

4.4 Tellija õigused:
4.4.1 nõuda Töövõtjalt lepingujärgse töö teostamist ning tutvuda projekteerimistööde käiguga igas töö etapis;

4.4.2 kui Töövõtja ei esita Tellijale tööd õigeaegselt ning puudub kirjalik ja kooskõlas riigihangete seadusega põhjendatud kokkulepe tähtaja pikendamiseks, nõuda leppetrahvi 0,1% hilinenud töö osa maksumusest päevas;
4.4.3 kui tehtud töö ei vasta tingimustele ja/või toob projekteerimisvigade tõttu kaasa vajaduse teostada ehitustööde käigus ümberprojekteerimist ja/või muid lisatöid, nõuda Töövõtjalt vigade parandamist ja/või tekitatud kahju hüvitamist.

5. TÖÖDE ÜLEANDMINE

5.1 Tööd antakse üleandmise-vastuvõtmise aktiga Töövõtjalt Tellijale üle hiljemalt tööde teostamise tähtajal  4 kuud pärast käesoleva lepingu sõlmimist. 

5.2  Mõlema Poole poolt allkirjastatud üleandmise-vastuvõtmise akti alusel esitab Töövõtja Tellijale arve. 

5.3 Tellijal on õigus jätta üleandmise-vastuvõtmise akt allkirjastamata, kui töö ei ole tehtud kvaliteetselt. Tellija on kohustatud sel juhul esitama Töövõtjale kirjaliku selgituse, nõudes vigade parandamist 30 päeva jooksul. 
6. KONTROLL TÖÖDE TEOSTAMISE ÜLE

6.1 Tellijal on õigus kontrollida tööde käiku ja anda juhiseid töö tegemiseks.

6.2 Tellija ja Töövõtja peavad regulaarselt projekteerimiskoosolekuid, kus antakse ülevaade tööde hetkeseisust. Kõik koosolekud protokollitakse.

7. KONFIDENTSIAALSUS

7.1 Lepingupooled on kohustatud hoidma saladuses neile lepingu täitmisel teatavaks saanud asjaolusid, mille avalikustamine võiks teise poole huvisid kahjustada. Saladuse hoidmise kohustust ei ole, kui poolel on informatsiooni avalikustamiseks teise poole luba või seadusest tulenev kohustus. 
8. LEPINGU MUUTMINE

8.1 Lisatööde tegemine ja lepingu muutmine on lubatud ainult Poolte eelneval kirjalikul kokkuleppel riigihangete seaduses sätestatud alustel. 
8.2 Lepingu ennetähtaegne lõpetamine on võimalik võlaõigusseaduses sätestatud alustel ja korras. 

9. POOLTE ESINDAJAD JA SIDEKANALID
9.1 Tellijat esindab ...................., telefon +372 .........., e-post .................
9.2 Töövõtjat esindab .........................., telefon +372 ............., e-post ................. 
10. POOLTE REKVISIIDID

____________________________


____________________________

/Tellija/






/Töövõtja/    

